text: Begejstret borgmester: Det er super
  12 december 2014 kl. 09.31
  At miljøministeren har droppet planerne om p-afgifter i naturen, glæder Vardes borgmester Erik Buhl.
  -Det er super, lyder det hurtigt fra Erik Buhl, da TV SYD fanger ham på en telefon.
  -Jeg har netop fået meddelelsen, og det er vi naturligvis meget begejstret for. Vi har arbejdet hårdt på det den seneste uge, og jeg tror det er kommet som en overraskelse for miljøministeren, at der har været den modstand, der har været, siger han.
  Erik Buhl meldte med det samme ud, at han var modstander af en parkeringsafgift i naturen. I Varde Kommune ville det betyde, at gæster ved henholdsvis Børsmose Strand og på Hafnia-grunden ved Blåvand Strand skulle betale for at parkere.
   
  Da planerne om p-afgifter i naturen blev offentliggjort, skrev Erik Buhl et åbent brev til miljøminister Kirsten Brosbøl. Her er det åbne brev:I Varde Kommune er det med stor forundring, vi erfarer, atNaturstyrelsen planlægger at indføre betalingsparkering 19 steder iDanmark. Herunder på Børsmose og Blåvand Strand i Varde Kommune.Betalingsparkering vil udgøre en stor konkurrenceulempe for voresstrande i Varde Kommune set i forhold til de Nordtyske strande. Strandeder i forvejen har den fordel, at de er tættere på de mange tyske turister,som hvert år vælger Vestkysten som feriedestination.Vi undrer os over, at regeringen med Naturstyrelsens planer går stikimod den intention og satsning, der lægger bag regeringens ambitiøseturismevækstplan fra juni i år.Efter samtaler med lokale turistchefer er det min klare vurdering, atmange turister, herunder særligt de tyske turister, vælger Vestkystensvilde natur og Vesterhav pga. den frihed der ligger i, at de gratis kanhave deres bil med på stranden eller parkere den tæt ved stranden.Derfor vil jeg kraftigt appellere til, at Naturstyrelsen og miljøministerengenovervejer den vækstbremse, som betalingsparkeringen udgør.Turismen er en afgørende indtægt i flere tyndtbefolkede områderherunder Varde Kommune. Mere end 10 pct. af den samledeværditilvækst i Varde Kommune kommer fra turisme.Langs hele Vestkysten arbejder vi derfor sammen på tværs af kommunerog mellem offentlige og private aktører om at videreudviklekystturismen, så den i fremtiden kan skabe endnu flere arbejdspladser ogindtægter for Danmark.Jeg håber og forventer, at Naturstyrelsen vil bakke op om indsatsen forat udvikle turismen i stedet for at modvirke den.
  
  